#  **DECIZIA ETAPEI DE ÎNCADRARE**

## Nr. xx din xx.12.2018

Ca urmare a notificării adresate de **S.C. REMATINVEST S.R.L.**, cu sediul în municipiul Cluj-Napoca, strada Timotei Cipariu, nr. 15, bloc 3A, județul Cluj, prin S.C. SQM ARCHITECTURE S.R.L., cu sediul în municipiul Cluj-Napoca, Calea Dorobanților, nr. 38, ap. 11, județul Cluj, privind planul **”Elaborare P.U.Z. în baza legii nr. 350/2001 pentru restructurare”**, înregistrată la A.P.M. Cluj cu numărul 18751/27.09.2018, completată cu documentația înregistrată cu nr. 22563/23.11.2018 (număr electronic de înregistrare 530/22.11.2018), în baza:

* *H.G. nr. 1000/2012 privind reorganizarea şi**funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *O.U.G. nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Cluj**

* + ca urmare a consultării autorităţilor publice participante în cadrul şedinţei Comitetului Special Constituit din data de 4 decembrie 2018 și a completărilor depuse la documentaţie;
	+ în conformitate cu Notificarea de asistență de specialitate de sănătate publică a conformității (scop informativ) nr. 5848/257782/1.11.2018, emisă de Direcția de Sănătate Publică a Județului Cluj;
	+ în conformitate cu prevederile art. 5, alin. (3), pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat.

**decide:**

Planul **”Elaborare P.U.Z. în baza legii nr. 350/2001 pentru restructurare”,** titular S.C. REMATINVEST S.R.L.**,** prin S.C. SQM ARCHITECTURE S.R.L., cu adresa punctului de lucru municipiul Cluj-Napoca, strada Cantonului, nr. f.n., județul Cluj, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

* Zona în care se va implementa planul se încadrează în UTR Ei - zonă de activități economice cu caracter industrial – mari unități industriale.
* La această dată, incintele industriale evidențiază o structurare internă mediocră, dezordonată, rezultat al unei dezvoltări în timp nesistematice, zonele de acces/primire (preuzinale) fiind disfuncționale sau inexistente. Clădirile/halele industriale sunt de facturi diverse, majoritatea construite în a doua jumătate a secolului al XX-lea și se află în stări de conservare și au o valoare de utilizare foarte diferite. Infrastructura urbană este în general degradadtă. Terenurile prezintă un nivel variabil de contaminare în urma activităților industriale ce s-au desfășurat aici.
* Prin realizarea investiției propuse se poate crea cadrul pentru a se dezvolta și alte obiective permise prin regulamentul de urbanism al zonei.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

* Planul propus nu se integrează și nu influenţează direct alte planuri, la nivel local și/sau național.
* Zona în care se va implementa planul este slab dezvoltată. Nu se cunosc alte planuri propuse aici.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

* Propunerea de dezvoltare este în concordanţă cu funcţiunea stabilită prin P.U.G. Cluj-Napoca pentru zonă.
* Planul s-a elaborat avȃnd în vedere respectarea principiilor eficienței economice și a economiilor de resurse, în condițiile asigurării protecției mediului.
* În prezent activitatea companiei se desfășoară în spații existente, reamenajate, iar construcțiile propuse va contribui la modernizarea zonei.

*d) problemele de mediu relevante pentru plan sau program;*

* Stabilirea amenajărilor necesare pentru obiectivele stabilite prin plan, cu respectarea reglementărilor specifice detaliate (permisiuni şi restricții) incluse în Regulamentul local de urbanism, aferent PUZ-ului;
* Stabilirea soluţiilor pentru asigurarea accesului la amplasament din arterele de transport din zonă;
* Organizarea circulaţiei carosabile şi pietonale pe amplasament;
* Realizarea și îmbunătăţirea infrastructurii de bază (apă, canalizare, energie electrică, gaze naturale);
* Stabilirea măsurilor de protecție a mediului și a sănătăţii populaţiei, pentru toate etapele planului.

e*) relevanţa planului sau programului pentru implementarea legislaţiei naţionale şi comunitare de mediu;*

* Prin activitatea care se va desfășura, planul poate contribui la realizarea obiectivelor de gestionare a deșeurilor (din planurile județene și naționale de gestionare a deșeurilor).
* Având în vedere directivele europene privind depozitarea deșeurilor, activitatea desfășurată de titularul planului va face parte din atingera țintelor de reciclare a deșeurilor de ambalaje și de reducere a cantitații de deșeuri depozitate.
* La punctul de lucru al titularului din Cluj-Napoca, str. Cantonului, f.n., se colectează, prelucrează și valorifică materiale refolosibile metalice feroase, neferoase și nemetalice de la persoane fizice și juridice; se colectează și se valorifică hârtie-carton și ambalaje de hârtie-carton; se colectează și se valorifică materiale plastice și ambalaje de materiale plastice; se colectează și se valorifică baterii și acumulatori; se colectează și se valorifică DEE-uri, VSU-uri precum și materiale din lemn și ambalaje din lemn.

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor;*

* Efectele implementării planului se consideră a fi în limitele acceptate de legislație, avȃnd în vedere măsurile de protecţie a factorilor de mediu incluse în plan, cȃt și specificul zonei.
* Se pot manifesta efecte cu impact redus, atȃt pe durata realizării investiției, cȃt și în timpul funcţionării, în special datorate transportului de deșeuri reciclabile la și de la amplasamentul analizat. Efectul activității de transport nu este de natură să impacteze semnificativ mediul în zonă.
* Se vor stabili condiții privind monitorizarea mediului la faza de proiect și de funcţionare, prin actele de reglementare care se vor emite.

*b) natura cumulativă a efectelor;*

Nu se identifică manifestarea de efecte cumulative prin implementarea planului, avȃnd în vedere specificul zonei și caracteristicile investiției propuse.

*c) natura transfrontieră a efectelor;*

P.U.Z.-ul nu influențează alte planuri și programe, inclusiv pe cele în care se integrează sau care derivă din ele, neexistând efecte transfrontaliere.

*d) riscul pentru sănătatea umană sau pentru mediu (de exemplu, datorită accidentelor*);

* Impactul asupra sănătăţii populației din zona obiectivului va fi minim având în vedere natura activităților desfășurate pe amplasament.
* În timpul etapei de realizare a investiţiei se vor asigura măsuri corepunzătoare de protecție a mediului, care se vor detalia în documentaţia de avizare a proiectului.
* În timpul etapei de funcţionare, activităţile de procesare a deșeurilor se vor face în condiţii de protecţie a sănătăţii populaţiei şi a mediului, în conformitate cu prevederile legislative în vigoare. Activitatea desfășurată în prezent pe amplasament este reglementată de Autorizația de Mediu nr. 164/11.12.2015, revizuită în data de 9.02.20182015, emisă de Agenția pentru Protecția Mediului Cluj.
* Prin certificatul de urbanism s-a solicitat și s-a obținut obţinerea avizului autorităţii pentru sănătate publică.

*e) mărimea şi spaţialitatea efectelor (zona geografică şi mărimea populaţiei potenţial afectate;*

* Implementarea planului nu va genera impact de amploare extinsă. Eventualele efecte vor fi cu impact redus și limitate la zona obiectivului. Zona are caracter industrial.

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural;

* Arealul unde se va implemeta palnul nu prezintă valoare și vulnerabilitate prin prisma caracteristicile naturale speciale sau de patrimoniu cultural.

 *(ii)* depăşirea standardelor sau a valorilor limită de calitate a mediului;

* Prin natura obiectivelor planului nu se estimează depășirea standardelor sau a valorilor limită de calitate a mediului, iar prin condițiile de monitorizare care se vor stabili prin actele de reglementare se va asigura menținerea calității factorilor de mediu sub valorile limita legale și protecția sănătății populației.

 *(iii)* folosirea terenului în mod intensiv;

* Indicii urbanistici (POT, CUT) prevăzuți prin plan sunt mult sub cei permiși prin RLU pentru zonă; terenul nu va fi ocupat intensiv; nu se vor folosi resurse neregenerabile; se vor amenaja spaţii plantate.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

Nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.

**3. Vecinătăți**

* Nord – drum de acces având front de 105,79 m;
* Vest – cale ferată;
* Est – drum de acces având front de 164,29 m;
* Sud – proprietate privată.

**4. Justificare necesitate proiect**

Beneficiarul dorește construirea unor hale logistice cu spații de depozitare și spații administrative, cu regimul de înălțime P+2E și PÎNALT, împrejmuirea și amenajarea terenului aferent investiției. Construirea acestor imobile este justificată având în vedere că amplasamentul se află într-o zonă de activități industriale, depozitare, producție și de servicii, precum și activități terțiare pentru zona industrială, conform UTR Ei.

**5. Descrierea instalației și a fluxurilor tehnologice de pe amplasament**

Achiziționare, sortare și comercializare metale feroase provenite de la populație și agenți economici precum și deșeuri metalice rezultate din procesele de produție (șpan, tablă ștanțată etc.); în urma prelucrării secundare a deșeurilor metalice rezultă:

* + - 1. Fier vechi greu pregătit (E3);
			2. Fier vechi ușor pregătit (E1);
			3. Fier provenit din procese tehnologice (E2, E6, E8);
			4. Materiale refolosibile sub formă de baloți din tablă (EHRB);
			5. Materiale refolosibile provenite din strunjiri (E5M, E5H);
			6. Fier vechi greu provenit din șine tăiate, demolări vagoane, roți, axe (E3 CF).

Achiziționare, sortare și comercializare metale neferoase (cupru, alamă, bronz, aluminiu, plumb etc.).

Achiziționare, sortare și comercializare deșeuri de lemn, plastic, hârtie-carton.

Depozitare:

* Deșeurile metalice și nemetalice vor fi depozitate pe platformă betonată, în containere metalice;
* Deșeurile de lemn și de materiale plastice vor fi depozitate pe platformă betonată, în spații special amenajate;
* Deșeurile de hârtie-carton vor fi depozitate în pe platformă betonată, în spațiu acoperit.

**6. Descrierea proceselor de producţie ale proiectului propus, în funcţie de specificul investiţiei, produse şi subproduse obţinute, mărimea, capacitatea:**

* colectarea deşeurilor nepericuloase – cod CAEN;
* colectarea deșeurilor periculoase - cod CAEN 3812;
* tratarea și eliminarea deșeurilor nepericuloase - cod CAEN 3821;
* recuperarea materialelor reciclabile sortate – cod CAEN 3832;
* demontarea (dezasamblarea) masinilor și a echipamentelor scoase din uz pentru recuperarea materialelor - cod CAEN 3831;
* tratarea și eliminarea deșeurilor periculoase – cod CAEN 3822 (conform Ordinului 337/2007 – 9002);
* transporturi rutiere de mărfuri - cod CAEN 4941;
* comerţ cu ridicata al deşeurilor şi resturilor – cod CAEN 4677.

**7. Utilități**

* Alimentarea cu apă se asigură de la rețeaua municipiului Cluj-Napoca, în baza contractului încheiat cu Compania de Apă Someș S.A.;
* Evacuarea apelor uzate: racordare la rețeaua de canalizare a municipiului Cluj-Napoca. Calitatea apelor uzate este monitorizată de către furnizorul de apă;
* Alimentarea cu energie electrică se asigură de la rețeaua de distribuție a municipiului Cluj-Napoca;
* Energia termică: încălzirea este asigurară electric pentru containerele birouri, respectiv vestiar, baie și sala de mese.

**8. Bilanț teritorial**

| **BILANȚ TERITORIAL** | **EXISTENT** | **PROPUS** |
| --- | --- | --- |
| mp | % | mp | % |
| Suprafață studiată prin PUZ | 54742  |  | 54742 |  |
| Suprafață teren aflată în proprietatea beneficiarului | 48269 | 100 | 48269 | 100 |
| Suprafață teren propus pentru dezmembrare |  |  | 996 | 2,06 |
| Suprafață teren după dezmembrare |  |  | 47273 | 100 |
| Sconstr. | 3556 | 7,36 | 9110 | 19,3 |
| Sdesf. | 3791 |  | 10670 |  |
| Sspații verzi | 32634 | 67,47 | 15200 | 32,15 |
| Splatforme betonate | 12154 | 25,17 | 18123 | 38,35 |
| Scirculații auto | 0 |  | 4840 | 10,2 |
| POT |  | 7,36 |  | 19,3 |
| CUT |  | 0,07 |  | 0,22 |

**Obligaţiile titularului: r**espectarea legislației de mediu în vigoare.

**Informarea şi participarea publicului la procedura de evaluare de mediu:**

Agenția pentru Protecția Mediului Cluj a asigurat accesul liber al publicului la informaţie prin:

* Publicarea în cotidianul „Făclia” în ediţiile din 6 noiembrie 2018 şi din 9 noiembrie 2018 a anunţurilor privind prima versiune a planului în vederea obţinerii avizului de mediu şi declanşarea etapei de încadrare;
* Publicarea în cotidianul „Monitorul de Cluj”, ediţia din 14.07.2016 a deciziei privind etapa de încadrare pentru P.U.Z.;
* Anunţ public privind luarea deciziei etapei de încadrare, afişat pe pagina de internet a Agenția pentru Protecția Mediului Cluj în data de 14.07.2016.

Nu au fost înregistrate observaţii din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**p. DIRECTOR EXECUTIV,**

**Dr. Ing. LIANA MUREȘAN**

 **Şef serviciu,**

 **Anca CÎMPEAN**

 **Întocmit,**

 **Marian ROȘCA**

xx.11.2018, orele 8:30